Ξινολάχανο με ανάμεικτο χοιρινό
Ένα υπέροχο χορταστικό πιάτο από την Αλσατία που παραδοσιακά, όσο περισσότερους καλεσµένους έχουµε τόσο µεγαλύτερη ποικιλία κρεατικών χρησιµοποιούµε.
1 κιλό ξινολάχανο, λεπτοκοµµένο, µέσα σε άλµη, συσκευασµένο σε βάζο, στα περισσότερα σούπερ µάρκετ ή καταστήµατα µε ρωσικά προϊόντα, 2 κουτ. σούπας βούτυρο, 1 κρεµµύδι ξερό, σε ψιλά καρέ, 1 µεγάλη σκελίδα σκόρδου,ψιλοκοµµένη, 10 φέτες καπνιστό µπέικον, 500 γρ. χοιρινή πανσέτα, νωπή, κοµµένη σε χοντρές λωρίδες πάχους 3 εκ., 1 κιλό χοιρινό µπούτι, χωρίς κόκαλο, σε κοµµάτια 5 εκ., 500 γρ. χοιρινή σπάλα, κοµµένη σε κοµµάτια 5 εκ., 2 φύλλα δάφνης, 2 µέτρια καρότα, ψιλοκοµµένα, 8 κεδροκούκουτσα, κοπανισµένα (είναι ο καρπός του κέδρου και το βρίσκουµε στα µπαχαράδικα), 180 ml ξηρό, λευκό κρασί, 12 µικρές στρογγυλές πατάτες, µε τη φλούδα, καλά πλυµένες, 6 λουκάνικα Φρανκφούρτης, αλάτι, φρεσκοτριµµένο πιπέρι
Για να φτιάξουμε ξνολάχανο με ανάμεικτο χοιρινό, αρχικά ξεπλένουµε το ξινολάχανο και το στραγγίζουµε σε ένα σουρωτήρι.Προθερµαίνουµε τον φούρνο στους 190° C (σκάλα 5 στο γκάζι).Σε µια φαρδιά κατσαρόλα ζεσταίνουµε το βούτυρο σε µέτρια φωτιά και σοτάρουµε το κρεµµύδι µε το σκόρδο για περίπου 2 λεπτά, να µαλακώσουν ελαφρώς. Προσθέτουµε το µπέικον και την πανσέτα και συνεχίζουµε το σοτάρισµα για άλλα 5 λεπτά, µέχρι να ροδίσουν. Βγάζουµε µε τρυπητή κουτάλα και τα βάζουµε σε µια γάστρα.Στην ίδια κατσαρόλα και στο ίδιο βούτυρο σοτάρουµε τη σπάλα και το µπούτι για περίπου 5 λεπτά, µέχρι να ροδίσουν από όλες τις πλευρές. Τα αδειάζουµε στη γάστρα. Προσθέτουµε στη γάστρα το ξινολάχανο, τα φύλλα δάφνης, το καρότο και τα κεδροκούκουτσα. Αλατοπιπερώνουµε και ανακατεύουµε απαλά. Περιχύνουµε µε το κρασί και 130 ml νερό. Σκεπάζουµε και ψήνουµε για 2½ ώρες στον φούρνο.Βγάζουµε για λίγο από τον φούρνο, προσθέτουµε τις πατάτες και τα λουκάνικα, ξανασκεπάζουµε και συνεχίζουµε το ψήσιµο, το ξινολάχανο με ανάμεικτο χοιρινό, για άλλα 40 λεπτά ή µέχρι να µαλακώσουν οι πατάτες.
Λάχανο,Πατάτες,Χοιρινό